Document ID: /roh_data/filtered/fineweb-2-filterrobots_roh.jsonl.gz/49978

Ils 13 da settember 1931 fa la glieud da Furna en il Partenz in pass, che fin lura nagin en Svizra ha gughegià: Eleger ina dunna sco plevonessa. In scandal che fa lingias grassas en l’entira Svizra. Greti Caprez-Roffler ha 25 onns, in diplom da teologia ed in pop da 9 mais. La plevonessa va a viver en chasa-praveda cun ses novnaschì, ses um lavura sco inschigner a Turitg. Las autoritads confisceschan la facultad ed ils bains da la plaiv, ma la plevonessa lavura gratuitamain vinavant. Suenter sia mort va la biadia Christina Caprez sin ils fastizs da l’emprima dunna cun ina praveda cumplaina en Svizra. Ella chatta l’istorgia da l’emancipaziun dad ina dunna, che pretendeva il mai udì da lezzas uras: suandar sia clamada, esser mamma e viver l’amur e la sexualitad sco ch’ella leva. Ina dunna cun in grond curaschi ch’aveva ses pretsch – betg mo per ella.